Hoekom Milleniërs benoud is vir trou - Jou Gesin | Solidariteit WêreldJou Gesin | Solidariteit Wêreld
Tuis › Artikels › Hoekom Milleniërs benoud is vir trou
Navorsing toon dat jong paartjies versigtig is om hulle in die huwelik te begewe want hulle is bekommerd oor die spanning wat egskeiding meebring. Meer as twee-derdes van die paartjies wat aan die studie deelgeneem het en wat saamwoon, het toegee dat hulle bekommerd is oor die sosiale, regs-, emosionele en ekonomiese gevolge as ʼn huwelik verbrokkel.
ʼn Verwante studie het aan die lig gebring dat die helfte van Amerikaanse volwassenes van mening is dat die huwelik in die moderne lewe irrelevant is. ʼn Onlangse verslag toon dat getroude volwassenes binnekort in die minderheid gaan wees. Die sielkundige, Deborah Khoshaba, sê dat volgens navorsing deur die Pew-navorsingsentrum 51% van volwassenes van 18 jaar en ouer getroud is. “Dit is ʼn daling vanaf die 57% in 2000 en die 72% van so ver terug as 1960. Die mees dramatiese afname in die huwelikskoers is onder diegene wat 29 of jonger is.”
Wantroue in intieme verhoudings en in die instelling van die huwelik het daartoe aanleiding gegee dat sommige jong volwassenes meer waarde heg aan seks as aan intimiteit, aan pret eerder as aan erns en aan kasuele seks sonder emosionele verbintenis, verduidelik Khoshaba. “Milleniërs het vertroue in die heiligheid van die huwelik verloor. Met ʼn toename in die egskeidingskoers, voorvalle waarin eggenote mekaar kul en ʼn toename in die getal mense wat verkies om saam te bly, is die huwelik vir die meeste jongmense nie meer ʼn prioriteit nie.”
“Die algemene persepsie onder Milleniërs is dat dit ʼn mens se vlerke knip. Ek sien dié gevolgtrekking as ʼn uitdrukking van jongmense se wanhoop eerder as van die nutteloosheid van intieme verhoudings in soverre dit geluk betref,” verduidelik Khoshaba.
“Miskien het die afname in die huwelikskoers eerder te make met jong volwassenes se toenemende onvermoë om die mislukte ideale en moeilikhede wat die lewe inhou, te hanteer Dit wil voorkom of ʼn toenemende aantal jong volwassenes hul verwagtings om ʼn immer toenemende onseker wêreld te kan hanteer, verlaag het. Hulle het hulself gereduseer tot die laagste gemene deler wat hanteringsvermoë, visie en betekenis betref.”
Die huwelik hoef nie in die pad van selfverwesenliking of selfontdekking te staan nie, aldus Khoshaba. “Trouens, die bereiking van ʼn mens se volle potensiaal mag dalk net meer vervullend wees as ʼn mens dit saam met iemand anders aanpak. Die huwelik bied ʼn sekere sekuriteit en stabiliteit wat geen ander verhouding kan bied nie.”
Aanknopingsvrae vir stimulerende geselsies met jou kinders
Deur Melodie Veldhuizen Voel jy moedeloos omdat jou kinders elke dag dieselfde reageer wanneer jy gemoedelik vra: “Hoe was jou dag?” Die antwoord is dikwels ʼn “oukei” of die ongeërgde ophaal van skouers. ʼn Paar ouers deel hul gunsteling-vrae wat tot stimulerende geselsies met jou kinders kan lei – ná ... Lees meer
Resep: Tuisgemaakte visvingers
Deur Lea Brink Oud en jonk sal mal wees oor hierdie visvingers Jy benodig: 450 gram stokvisfilette sonder vel of grade 5 mediumgrootte aartappels, geskil en gaar gekook 1 knoffelhuisie, opgekerf 3 eetlepels pietersielie 1 eetlepel botter 2 koppies broodkrummels (gekoop by die winkel werk die beste) Sout en peper ... Lees meer
Resep: Hoenderborsies in knoffelsampioensous
Deur Lea Brink Perfek vir ʼn vinnige aandete gedurende die week. Jy benodig: 6 hoenderborsfilette 250 gram opgesnyde sampioene van jou keuse 3 knoffelhuisies, opgekerf 1½ koppies melk 2 eetlepels koekmeelblom Sout en peper na smaak 2 eetlepels botter Kwart ui opgekerf ½ koppie wit cheddar- of edamkaas, gerasper Braai ... Lees meer
1 2 3 … 209 Volgende »